Leonardas Palevičius

Leonardas Palevičius (1907 m. gruodžio 5 d. Vilniuje – 1948 m. birželio 25 d. Macikuose, Šilutės raj.) – Vilniaus krašto visuomenės veikėjas ir sportininkas. Senųjų vilniečių sąrašas  

 Biografija 
Gimė pasiturinčioje šeimoje, augo kartu su penkiais broliais ir seserimis. Motina Domicelė Graužinytė–Palevičienė buvo žinoma Giedraičių krašto knygnešė, už neleistinos lietuviškos spaudos platinimą kalėjusi, o vėliau tapusi aktyvia Vilniaus visuomenininke.

Pirmojo pasaulinio karo metais šeima pasitraukė į Rusijos gilumą – Voronežą. Matomai šiame mieste Leonardas ir įgijo pirmuosius skaitymo bei rašymo įgūdžius. Pokaryje Palevičiai grįžo į Vilnių. Leonardas Palevičius mokėsi Vytauto Didžiojo gimnazijoje, buvo aktyvus skautas. Po abitūros egzaminų pasirinko tėvo, garsaus Vilniaus daržininko Julijono Palevičiaus, profesinį kelią ir tapo agronomu.Nastazija Kairiūkštytė, Alma Gudonytė. Lietuvybės kovų verpetuose. – Vilnius: Mokslo ir enciklopedijų leidybos institutas, 2009, 208–209 psl. Žemės ūkio mokslus 1827–1934 m. studijavo Straelene ir Berlyne (Vokietija). Grįžęs į gimtąjį miestą, kurį laiką dirbo tėvo įmonėje, vėliau Rudaminos valsčiuje įsigijo savo ūkį ir vertėsi daržininkyste.Leonardas Palevičius // Lietuvių enciklopedija – T. XXI: Oda–Pareiga 416 p.

Aktyviai dalyvavo miesto sportiniame gyvenime, dar 1927 m. buvo laimėjęs Vilniuje vykusias tarptautines skautų ėjimo varžybas.Leonardas Palevičius // Lietuvių enciklopedija – T. XXI: Oda-Pareiga 416 p.  Kartu su kitais inicijavo Vilniaus lietuvių  sporto klubą, kelerius metus buvo šios organizacijos vicepirmininku.A.Juškevičius, J.Maceika. Vilnius ir jo apylinkės. – Vilnius: Mintis, 1991 1930 m. nugalėjo motociklininkų lenktynėse maršrutu Vilnius–Gardinas–Vilnius.Leonardas Palevičius // Lietuvių enciklopedija – T. XXI: Oda–Pareiga 416 p. 1938 m. dalyvavo Pirmojoje Lietuvos tautinėje olimpiadoje kaip motociklų lenktynininkas ir užėmė antrąją vietą, aplenkdamas komandos draugą vilnietį Bernardą Cicėną. (Sportininkams reikėjo apvažiuoti motociklais visą šalį). Vilniečiai dalyvavo motociklų lenktynėse // Aidas, 1938 m. liepos 26 d.  

Lietuvai atgavus Vilnių, organizavo policijos darbą, buvo paskirtas miesto viceburmistru. Pasibaigus Antrajam pasauliniam karui, 1946 m. sovietinių valdžios organų buvo suimtas ir įkalintas Macikų lageryje, kur ir mirė.Juozas Maceika. Lazūnai – Vilnius: Mokslo ir enciklopedijų leidybos institutas, 1998, 145 p.

Sesuo Elvyra Palevičiūtė–Čibirienė – žinoma muzikė.

Atminimo įamžinimas  
 Vilniuje viena iš gatvių pavadinta Leonardo Palevičiaus vardu

 Šaltiniai 

Kategorija:Lietuvos motociklų lenktynininkai
Kategorija:Lietuvos visuomenės veikėjai